Bullitt
<s>Bullitt je američki kriminalistički film snimljen 1968. godine u režiji Petera Yatesa, poznat kao jedan od najuticajnih ostvarenja akcijskog žanra i jedno od najuspješnijih ostvarenja u karijeri Stevea McQueena.</s>

<s>Temelji se na romanu Mute Witness Roberta L. Fisha.</s><s>Radnja prikazuje kako je ambiciozni senator (čiji lik tumači Robert Vaughn) uredio da se visoko rangirani gangster (čiji lik tumači Felice Orlandi) iz Chicaga prebaci u San Francisco gdje bi se trebao čuvati prije nego što pred Senatom svjedoči o svojim kolegama iz kriminalne Organizacije.</s><s>Naslovni protagonist, koga tumači McQueen, je Frank Bullitt, poručnik Policije San Francisca zadužen da ga čuva, i koji, nakon što u njegovom odsutstvu gangster postane žrtvom atentata, odlučuje namjerno sakriti vijest o njegovoj smrti kako bi pokušao namamiti ubice i rasvijetliti neke sumnjive detalje, a pri čemu i njegov vlastiti život dolazi u opasnost.</s>

<s>Iza projekta je stajao sam McQueen koji ga Jacku Warneru, šefu studija Warner Bros. objasnio kao film koji bi "policijski posao prikazao na drukčiji način".</s><s>To se odrazilo kroz protagonista koji je po svom svjetonazoru, oblačenju i karakteru bio daleko bliži mlađim babyboomerskim generacijama, koje su se tada bunile protiv establišmenta, autoriteta i tradicije, ali i koje su činile sve važniji segment publike.</s><s>Film je dijelom i zbog toga bio radnjom smješten u San Francisco, koji se smatrao prijestolnicom antiestablišmentske kontrakulture, mada se ona, zapravo, u filmu uopće ne prikazuje; umjesto toga je McQueen prikazan kao policajac koji se odijeva po najboljoj modi, cijeni modernu muziku i umjetnost, za djevojku ima emancipiranu i "profinjenu" intelektualku (koju tumači Jacqueline Bisset) te vozi Ford Mustang kao simbol individualizma.</s><s>Modernom karakteru filma je značajno pridonio i na jazzu temeljen soundtrack Lala Schiffrina koji se često navodi kao najprepoznatljiviji u njegovoj karijeri.</s>

<s>Film se, sa druge strane, isticao i izuzetnim realizmom i inzistiranje za što većom autentičnošću.</s><s>U tu svrhu je McQueen inzistirao da se angažira Yates, britanski filmaš koji ga je prethodne godine impresionirao sa Pljačkom, akcijskim trilerom koji je rekonstruirao znamenitu "pljačku stoljeća" u Britaniji nekoliko godina ranije.</s><s>Film se snimao na autentičnim lokacijama u San Franciscu, a McQueen se družio za Daveom Toschijem, inspektorom policije San Francisca koji je tada bio istraživao slučaj Zodijaka, a sve kako bi što bolje oponošaoa njegov način rada i manire.</s><s>Publiku je, međutim, najviše impresionirala antologijska scena automobilske potjere koja je po svojoj uzbudljivosti, tempu i spektakularnosti bila bez presedana u dotadašnjoj historiji kinematografije.</s>

<s>Bullitt je na kraju postigao izuzetan komercijalni uspjeh te postao peti najgledaniji film godine u SAD.</s><s>Također je dobio i brojne pohvale, a montažer Frank P. Keller, najviše zahvaljujući sceni auto-potjere osvojio Oscar za najbolju montažu.</s>

<s>Uloge</s>

<s>Steve McQueen ...</s><s>Por.</s><s>Frank Bullitt
 Robert Vaughn ...</s><s>Walter Chalmers
 Jacqueline Bisset ...</s><s>Cathy (Bullittova djevojka)
 Don Gordon ...</s><s>Delgetti
 Simon Oakland ...</s><s>Kapetan Sam Bennett
 Norman Fell ...</s><s>Kapetan Baker
 Robert Duvall ...</s><s>Weissberg (taksist)
 Georg Stanford Brown ...</s><s>Dr. Willard
 Carl Reindel ...</s><s>Carl Stanton
 Felice Orlandi ...</s><s>Albert "Johnny Ross" Renick
 Vic Tayback ...</s><s>Pete Ross (naveden kao Victor Tayback)
 Ed Peck ...</s><s>Westcott
 Pat Renella ...</s><s>Johnny Ross
 Paul Genge ...</s><s>Mike
 John Aprea ...</s><s>Killer
 Bill Hickman ...</s><s>Phil
 Justin Tarr ...</s><s>Eddy
 Robert Lipton ...</s><s>Prvi pomoćnik
 Al Checco ...</s><s>Recepcionar
 Marjorie Eaton ...</s><s>Mrs.</s><s>Larkin (van špice)</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Akcije (filmovi)
Triler filmovi
Filmovi potjere
Policijski filmovi
Authority control 2</s>

